ddrg/super_eurlex huggingface dataset:
Γνώμη της Επιτροπής

της 24ης Ιουλίου 2000

σχετικά με το σχέδιο απόρριψης ραδιενεργών καταλοίπων από την οριστική θέση εκτός λειτουργίας και τη διάλυση του αντιδραστήρα έρευνας και μέτρησης στο Braunschweig (FMRB) που βρίσκεται στην Κάτω Σαξονία της Ομοσπονδιακής Δημοκρατίας της Γερμανίας σύμφωνα με το άρθρο 37 της συνθήκης Ευρατόμ

(2000/C 223/02)

(Το κείμενο στη γερμανική γλώσσα είναι το μόνο αυθεντικό)

Στις 10 Ιανουαρίου 2000, η Επιτροπή έλαβε εκ μέρους της κυβέρνησης της Ομοσπονδιακής Δημοκρατίας της Γερμανίας, σύμφωνα με το άρθρο 37 της συνθήκης Ευρατόμ, τα γενικά στοιχεία που αφορούν το σχέδιο απόρριψης ραδιενεργών καταλοίπων που προέρχονται από την οριστική θέση εκτός λειτουργίας και τη διάλυση του αντιδραστήρα έρευνας και μέτρησης στο Braunschweig (FMRB).

Με βάση τα στοιχεία αυτά και τις διευκρινίσεις που παρείχε στη συνέχεια η γερμανική κυβέρνηση και κατόπιν γνωμοδότησης της ομάδας εμπειρογνωμόνων, η Επιτροπή συνέταξε την ακόλουθη γνώμη:

α) η απόσταση μεταξύ του πυρηνικού σταθμού και του πλησιέστερου σημείου άλλου κράτους μέλους, στη συγκεκριμένη περίπτωση των Κάτω Χωρών, είναι περίπου 230 χλμ·

β) υπό κανονικές συνθήκες λειτουργίας, η απόρριψη υγρών και αερίων ραδιενεργών καταλοίπων δεν συνεπάγεται, από άποψη υγείας, σημαντική έκθεση για τον πληθυσμό άλλων κρατών μελών·

γ) τα ραδιενεργά κατάλοιπα που θα περοέλθουν από τις εργασίες διάλυσης του σταθμού θα αποθηκευτούν ή θα απορριφθούν σε χώρους εγκεκριμένους από το κράτος στη Γερμανία· τα μη ραδιενεργά στερεά κατάλοιπα ή υπολειμματικά υλικά καθώς και τα υλικά που απελευθερώνονται από το ρυθμιστικό έλεγχο θα απελευθερωθούν για απόρριψη ως συμβατικά κατάλοιπα ή για την εκ νέου χρησιμοποίηση ή ανακύκλωση τους, σε κάθε περίπτωση σύμφωνα με τα κριτήρια ανοχής που αναφέρονται στους βασικούς κανόνες ασφάλειας (οδηγία 96/29/Ευρατόμ)·

δ) σε περίπτωση μη προβλεπόμενης απόρριψης ραδιενεργών καταλοίπων που θα μπορούσε να είναι αποτέλεσμα ατυχήματος της μορφής και της έκτασης που προβλέπονται στα γενικά στοιχεία, οι δόσεις ραδιενέργειας στις οποίες ενδέχεται να εκτεθεί ο πληθυσμός άλλων κρατών μελών δεν θα είναι σημαντικές από ύποψη υγείας.

Συμπερασματικά, η Επιτροπή είναι της γνώμης ότι η εφαρμογή του σχεδίου απόρριψης ραδιενεργών καταλοίπων λόγω της οριστικής θέσης εκτός λειτουργίας του αντιδραστήρια έρευνας και μέτρησης στο Braunschweig (FMRB) που βρίσκεται στην Κάτω Σαξονία της Ομοσπονδιακής Δημοκρατίας της Γερμανίας, τόσο υπό κανονικές συνθήκες λειτουργίας όσο και στην περίπτωση ατυχήματος της μορφής και της έκτασης που προβλέπονται στα γενικά στοιχεία, δεν ενδέχεται να προκαλέσει σημαντική ραδιενεργή μόλυνση, επιβλαβή για την υγεία, τα ύδατα, το έδαφος ή τον εναέριο χώρο άλλου κράτους μέλους.
Ανακοίνωση της Επιτροπής

που αφορά τις κατευθυντήριες γραμμές σχετικά με τις κρατικές ενισχύσεις για την απασχόληση

(2000/C 371/05)

(Κείμενο που παρουσιάζει ενδιαφέρον για τον ΕΟΧ)

Η Επιτροπή θα συνεχίσει να εκτιμά τα καθεστώτα ενίσχυσης της απασχόλησης με βάση τα κριτήρια που περιλαμβάνονται στις ισχύουσες κατευθυντήριες γραμμές(1), η οποία παραμένει σε ισχύ επομένως, μέχρι να τεθούν σε ισχύ οι αναθεωρημένες κατευθυντήριες γραμμές σχετικά με τις ενισχύσεις για την απασχόληση ή ένας κανονισμός απαλλαγής σχετικά με τις ενισχύσεις για την απασχόληση στα πλαίσια του κανονισμού (ΕΚ) αριθ. 994/98 του Συμβουλίου, της 7ης Μαΐου 1998(2) που αφορά την εφαρμογή των άρθρων 92 και 93 (87 και 88 σήμερα) της συνθήκης σε ορισμένες κατηγορίες οριζόντιων κρατικών ενισχύσεων.

Η έκθεση που προβλέπεται στην παράγραφο 30 των υφισταμένων κατευθυντήριων γραμμών, καθώς και η πρόσκληση υποβολής παρατηρήσεων σχετικά με τα θέματα που θέτει, διατίθενται από το διαδίκτυο στην ακόλουθη διεύθυνση:

http://europa.eu.int/comm/competition/

(1) ΕΕ C 334 της 12.12.1995.

(2) ΕΕ L 142 της 14.5.1998.
Ανακοίνωση όσον αφορά την τροποποίηση της απόφασης 98/682/ΕΚ, Ευρατόμ, σχετικά με το διορισμό των μελών καθώς και των προέδρων και των αντιπροέδρων των ομάδων εμπειρογνωμόνων που συνδράμουν την Επιτροπή σχετικά με το περιεχόμενο και τον προσανατολισμό των κεντρικών δράσεων στον τομέα της έρευνας και της τεχνολογικής ανάπτυξης

(2000/C 61/04)

(Κείμενο που παρουσιάζει ενδιαφέρον για τον ΕΟΧ)

Με απόφαση της 29ης Φεβρουαρίου 2000, η Επιτροπή αποφάσισε ότι από την ημερομηνία αυτή:

- τα άτομα των οποίων τα ονόματα παρατίθενται στο παράρτημα Ι και τα οποία, βάσει της αποφάσεως 98/682/ΕΚ Ευρατόμ(1), όπως τροποποιήθηκε από την απόφαση της Επιτροπής, της 26ης Ιουλίου 1999(2), διορίσθηκαν μέλη των ομάδων εμπειρογνωμόνων που συγκροτήθηκαν με βάση την απόφαση 98/610/ΕΚ, Ευρατόμ(3), όπως τροποποιήθηκε από την απόφαση 1999/506/ΕΚ, Ευρατόμ(4), δεν είναι πλέον μέλη των εν λόγω ομάδων,

- τα άτομα των οποίων τα ονόματα παρατίθενται στο παράρτημα II διορίζονται μέλη των ομάδων εμπειρογνωμόνων που συγκροτήθηκαν με την απόφαση 98/610/ΕΚ, Ευρατόμ, όπως τροποποιήθηκε από την απόφαση 1999/506/ΕΚ, Ευρατόμ, μέχρι τις 20 Νοεμβρίου 2000,

- τα άτομο του οποίου το όνομα παρατίθεται στο παράρτημα III διορίζεται πρόεδρος της ομάδας εμπειρογνωμόνων που αναφέρεται στο ίδιο παράρτημα.

- τα άτομα που αναφέρονται στα άρθρα 2 και 3 οφείλουν να τηρούν τους όρους ανεξαρτησίας και εμπιστευτικότητας που παρατίθενται στο παράρτημα III της απόφασης 98/682/ΕΚ, Ευρατόμ, όπως τροποποιήθηκε από την απόφαση της Επιτροπής, της 26ης Ιουλίου 1999.

(1) ΕΕ L 318 της 27.11.1998, σ. 51.

(2) ΕΕ C 216 της 29.7.1999, σ. 5.

(3) ΕΕ L 290 της 29.10.1998, σ. 57.

(4) ΕΕ L 194 της 27.7.1999, σ. 65.

ΠΑΡΑΡΤΗΜΑ I

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

>ΘΕΣΗ ΠΙΝΑΚΑ>

ΠΑΡΑΡΤΗΜΑ III

>ΘΕΣΗ ΠΙΝΑΚΑ>
Αναθεώρηση από πλευράς Γαλλίας των υποχρεώσεων παροχής δημόσιας υπηρεσίας για τις τακτικές αεροπορικές γραμμές μεταξύ Στρασβούργου και Λισσαβόνας

(2000/C 348/07)

(Κείμενο που παρουσιάζει ενδιαφέρον για τον ΕΟΧ)

1. Η Γαλλία αποφάσισε να αναθεωρήσει, από την 25η Μαρτίου 2001, τις υποχρεώσεις παροχής δημόσιας υπηρεσίας που έχουν επιβληθεί για τις τακτικές αεροπορικές γραμμές μεταξύ Στρασβούργου και Λισσαβόνας, οι οποίες δημοσιεύθηκαν στην Επίσημη Εφημερίδα των Ευρωπαϊκών Κοινοτήτων C 385, της 19ης Δεκεμβρίου 1997, σύμφωνα με το άρθρο 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών.

2. Οι νέες υποχρεώσεις παροχής δημόσιας υπηρεσίας είναι οι ακόλουθες:

2.1. Ως προς τον ελάχιστο αριθμό δρομολογίων και την ελάχιστη μεταφορική ικανότητα

Τα δρομολόγια πρέπει να εκτελούνται χωρίς ενδιάμεση στάση μεταξύ Λισσαβόνας και Στρασβούργου και να περιλαμβάνουν, κατ' ελάχιστο, ένα δρομολόγιο μετ' επιστροφής ημερησίως, από Δευτέρα έως Παρασκευή, καθ' όλη τη διάρκεια του έτους, πλην του μηνός Αυγούστου, μήνα κατά τον οποίο πρέπει να εκτελούνται, κατ' ελάχιστο, τρία δρομολόγια μετ' επιστροφής εβδομαδιαίως, τη Δευτέρα, την Τετάρτη και την Παρασκευή. Η προσφερόμενη μεταφορική ικανότητα πρέπει να είναι προσαρμοσμένη στη ζήτηση από πλευράς επιβατικής κίνησης, ιδίως κατά τις περιόδους συνεδριάσεων του Ευρωπαϊκού Κοινοβουλίου στο Στρασβούργο.

2.2. Ως προς τον τύπο χρησιμοποιουμένου αεροσκάφους

Τα δρομολόγια πρέπει να εκτελούνται με στροβιλοκίνητο αεροσκάφος 25 τουλάχιστον θέσεων.

2.3. Ως προς τα ωράρια

Την Δευτέρα στην κατεύθυνση Λισσαβόνα-Στρασβούργο, η άφιξη στο Στρασβούργο πρέπει να προβλέπεται πριν από τις 15.00 (τοπική ώρα).

2.4. Ως προς την εμπορική εκμετάλλευση των πτήσεων

Η πώληση των θέσεων πρέπει να πραγματοποιείται με τουλάχιστον ένα μηχανογραφημένο σύστημα κρατήσεων.

2.5. Ως προς τη συνεχή παροχή υπηρεσίας

Εκτός των περιπτώσεων ανωτέρας βίας, ο αριθμός των πτήσεων που ακυρώνονται, για λόγους που μπορούν να αποδοθούν άμεσα στον μεταφορέα, δεν επιτρέπεται να υπερβαίνει, ανά περίοδο αεροπλοΐας ΙΑΤΑ, το 2 % του αριθμού των προβλεπομένων πτήσεων. Επιπλέον, ο μεταφορέας δεν επιτρέπεται να διακόψει την εκτέλεση των πτήσεων παρά μόνον εφόσον τηρηθεί τουλάχιστον εξάμηνη προθεσμία προειδοποίησης.

Ενημερώνονται οι κοινοτικοί αερομεταφορείς ότι εκμετάλλευση εν αγνοία των προαναφερομένων υποχρεώσεων παροχής δημόσιας υπηρεσίας είναι δυνατόν να επιφέρει διοικητικές ή/και δικαστικές κυρώσεις.
Ανακοίνωση της γαλλικής κυβέρνησης σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων(1)

(2000/C 256/03)

(Κείμενο που παρουσιάζει ενδιαφέρον για τον ΕΟΧ)

Ανακοίνωση σχετικά με την αίτηση αποκλειστικής άδειας ερευνών για υγρούς ή αέριους υδρογονάνθρακες, επονομαζόμενη "Άδεια Lavignolle"

Κατόπιν αιτήσεως που φέρει την ημερομηνία 5 Μαΐου 2000, η οποία συμπληρώθηκε στις 30 Μαΐου και στις 27 Ιουνίου του 2000, η εταιρεία Marex Inc., της οποίας η έδρα βρίσκεται στο 11711 Memorial Drive, Suite 258, Houston, Texas 77024 (Ηνωμένες Πολιτείες), ζήτησε αποκλειστική άδεια διάρκειας τεσσάρων ετών για τη διεξαγωγή ερευνών για υγρούς ή αέριους υδρογονάνθρακες, επονομαζόμενη "Άδεια Lavignolle", που καλύπτει έκταση περίπου 215 τετραγωνικών χιλιομέτρων σε τμήμα του διαμερίσματος της Gironde.

Η περίμετρος της εν λόγω άδειας ορίζεται από τα τόξα που σχηματίζουν οι μεσημβρινοί και οι παράλληλοι που συνδέουν διαδοχικά τις κορυφές που ορίζονται κάτωθι από τις γεωγραφικές τους συντεταγμένες, ως πρώτος δε μεσημβρινός θεωρείται ο μεσημβρινός του Παρισιού:

>ΘΕΣΗ ΠΙΝΑΚΑ>

Οι ενδιαφερόμενες εταιρείες δύνανται συνεπώς να υποβάλουν αίτηση εντός προθεσμίας ενενήντα ημερών από την δημοσίευση της παρούσας, σύμφωνα με την διαδικασία που συνοψίζεται στην "Ανακοίνωση σχετικά με την απόκτηση μεταλλευτικών δικαιωμάτων για υδρογονάνθρακες στην Γαλλία", η οποία δημοσιεύτηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σελίδα 11 και επικυρώθηκε με το διάταγμα 95-427 της 19ης Απριλίου 1995 σχετικά με τα μεταλλευτικά δικαιώματα (Επίσημη Εφημερίδα της Γαλλικής Δημοκρατίας της 22ας Απριλίου 1995).

Για περισσότερες πληροφορίες μπορείτε να απευθύνεστε στο Υπουργείο Οικονομίας, Οικονομικών και Βιομηχανίας (Υφυπουργείο Βιομηχανίας, Γενική Διεύθυνση Ενέργειας και Πρώτων Υλών, Διεύθυνση Πρώτων Υλών και Υδρογονανθράκων, Υπηρεσία διατήρησης των κοιτασμάτων υδρογονανθράκων), 120, rue du Cherche-Midi, F-75353 Παρίσι 07 SP, [τηλέφωνο: (33-1) 43 19 53 53, φαξ (33-1) 43 19 54 54].

(1) ΕΕ L 164 της 30.6.1994, σ. 3.
Ανακοίνωση της Πορτογαλικής Δημοκρατίας σύμφωνα με το άρθρο VI του πρωτοκόλλου της 27ης Σεπτεμβρίου 1968, που είναι προσαρτημένο στη σύμβαση των Βρυξελλών

(2000/C 160/01)

Λαμβανομένων υπόψη των μεταβολών που εισήγαγαν στο νομικό σύστημα της Πορτογαλικής Δημοκρατίας:

- τα άρθρα 65 και 65Α του κώδικα πολιτικής δικονομίας, όσον αφορά τη διεθνή δικαιοδοσία των δικαστηρίων,

- ο νόμος αριθ. 3/99 της 13ης Ιανουαρίου 1999, όσον αφορά την οργάνωση, λειτουργία και αρμοδιότητα των δικαστηρίων, ιδίως όσον αφορά την κατάργηση των δικαστικών κύκλων,

ΕΝΔΕΙΚΝΥΝΤΑΙ, σύμφωνα με το άρθρο VI του πρωτοκόλλου της 27ης Σεπτεμβρίου 1968, που είναι προσαρτημένο στη σύμβαση των Βρυξελλών της ίδιας ημερομηνίας, και για τους σκοπούς του άρθρου 64 στοιχείο ε) της εν λόγω σύμβασης,

ΟΙ ΑΚΟΛΟΥΘΕΣ ΤΡΟΠΟΠΟΙΗΣΕΙΣ ΤΗΣ ΕΝ ΛΟΓΩ ΣΥΜΒΑΣΗΣ:

α) στο άρθρο 3, η δέκατη περίπτωση διαμορφώνεται ως εξής:"στην Πορτογαλία, τα άρθρα 65 και 65Α του κώδικα πολιτικής δικονομίας και το άρθρο 11 του κώδικα εργατικής δικονομίας"·

β) στο άρθρο 32, η ενδέκατη περίπτωση διατυπώνεται ως εξής:"στην Πορτογαλία, στο Tribunal de Comarca".
Ανακοίνωση της κυβέρνησης της Ομοσπονδιακής Δημοκρατίας της Γερμανίας

(2000/C 67/04)

(Κείμενο που παρουσιάζει ενδιαφέρον για τον ΕΟΧ)

1. Σύμφωνα με το άρθρο 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, η κυβέρνηση της Ομοσπονδιακής Δημοκρατίας της Γερμανίας αποφάσισε να επιβάλει, από την 1η Ιουλίου 2000, υποχρεώσεις παροχής δημόσιας υπηρεσίας στις αεροπορικές γραμμές Ερφούρτης-Βερολίνου/Τέμπελχοφ, Ερφούρτης-Αμβούργου και Ερφούρτης-Κολωνίας/Βόννης.

2. Οι υποχρεώσεις παροχής δημόσιας υπηρεσίας αφορούν τις κάτωθι πτυχές:

2.1. Ελάχιστη συχνότητα παρεχόμενης υπηρεσίας και χρόνος πτήσεων

Πρέπει να διατηρηθεί ένα τακτικό δρομολόγιο - ως δεύτερο απογευματινό καθημερινό δρομολόγιο. Δεύτερο απογευματινό δρομολόγιο σημαίνει ότι καθημερινά θα πραγματοποιείται μια πρωϊνή πτήση κατά το χρονικό διάστημα από 6.00 π.μ. έως 10.00 π.μ, και μια απογευματινή πτήση κατά το χρονικό διάστημα από 15.00 μ.μ. έως 22.00 μ.μ., αμφότερες μετ' επιστροφής στο σημείο αναχώρησης. Τις Παρασκευές η απογευματινή πτήση μπορεί να διεξάγεται από τις 13.00 μ.μ. Η εν λόγω απαίτηση ισχύει για όλο το έτος. Μεταξύ Χριστουγένων και Πρωτοχρονιάς επιτρέπεται η παροχή περιορισμένης υπηρεσίας αερομεταφορών.

2.2. Μεταφορική ικανότητα

Για τις απαιτούμενες πτήσεις πρέπει να χρησιμοποιηθούν αεροσκάφη τα οποία διαθέτουν τουλάχιστον 18 θέσεις καθημένων.

2.3. Αεροσκάφη

Οι πτήσεις από και προς τον αερολιμένα της Ερφούρτης πρέπει να διαξάγονται σύμφωνα με τους κανόνες πτήσης με όργανα (IFR-Instrument Flight Rules).

Το χρησιμοποιούμενο αεροσκάφος πρέπει να διαθέτει θάλαμο επιβατών με επαρκές ύψος οροφής.

2.4. Ναύλοι

Ο υψηλότερος βασικός ναύλος για την απλή πτήση κάθε δρομολογίου δεν επιτρέπεται να υπερβαίνει τα 170 γερμανικά μάρκα (86,92 ευρώ) συν 0,50 γερμανικά μάρκα (0,26 ευρώ) για κάθε χιλιόμετρο εναέριας απόστασης μεταξύ των εκάστοτε αερολιμένων αναφοράς.

2.5. Αδιάλειπτο των πτήσεων

Ο αριθμός των πτήσεων, οι οποίες ακυρώνονται για λόγους που αποδίδονται ευθέως στον αερομεταφορέα, δεν επιτρέπεται να υπερβαίνει το 2 % του κατ' εκτίμηση ετήσιου αριθμού πτήσεων.

3. Οι αερομεταφορείς ενημερώνονται ότι η παροχή υπηρεσίας αερομεταφορών θα αποτελέσει αντικείμενο πρόσκλησης υποβολής προσφορών και ότι η ανάθεση των συμβάσεων θα αρχίσει από την 1η Ιουλίου 2000. Η σχετική πρόσκληση υποβολής προσφορών θα δημοσιευθεί σύντομα στην Επίσημη Εφημερίδα των Ευρωπαϊκων Κοινοτήτων, σύμφωνα με το άρθρο 4 παράγραφος 1 στοιχείο δ) του κανονισμού (ΕΟΚ) αριθ. 2408/92.

Για περισσότερες πληροφορίες μπορείτε να απευθύνεστε στο:

Thüringer Ministerium für Wirtschaft, Arbeit und Infrastruktur

Postfach 242

D - 99005 Erfurt

( Υπουργείο Οικονομικών, Εργασίας και Υποδομών της Θουριγγίας , Ταχ, Θυρίδα 242 , Γερμανία - 99005 Ερφούρτη )

Αριθ. τηλεφώνου: 49(0)361/37 97

540 Αριθ. φαξ: 49(0)361/37 97 509
Παράταση της ισχύος των κοινοτικών κανόνων για τις κρατικές ενισχύσεις υπέρ της προστασίας του περιβάλλοντος

(2000/C 14/07)

Η Επιτροπή εξέδωσε το 1994 κοινοτικούς κανόνες για τις κρατικές ενισχύσεις υπέρ της προστασίας του περιβάλλοντος(1) των οποίων η ισχύς λήγει στις 31 Δεκεμβρίου 1999. Στις 22 Δεκεμβρίου 1999 η Επιτροπή αποφάσισε να παρατείνει την ισχύ των εν λόγω κανόνων μέχρι τις 30 Ιουνίου 2000. Στις 24 Νοεμβρίου 1999, η Επιτροπή εξέδωσε τις κατευθυντήριες γραμμές για τις κρατικές ενισχύσεις στον γεωργικό τομέα, οι οποίες αφορούν ιδίως τις ενισχύσεις υπέρ της προστασίας του περιβάλλοντος.

(1) ΕΕ C 72 της 10.3.1994, σ. 3.
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ

της 10ης Νοεμβρίου 1999

σχετικά με τον υπολογισμό του μέσου κοινοτικού ποσοστού ανοίγματος της αγοράς ηλεκτρισμού, όπως ορίζεται στην οδηγία 96/92/ΕΚ, όσον αφορά κοινούς κανόνες για την εσωτερική αγορά ηλεκτρισμού

(1999/C 330/06)

(Κείμενο που παρουσιάζει ενδιαφέρον για τον ΕΟΧ)

Σύμφωνα με τους υπολογισμούς της Επιτροπής, με βάση το άρθρο 19 παράγραφος 2, δεύτερο και τρίτο εδάφιο, της οδηγίας 96/92/ΕΚ(1), το μέσο κοινοτικό ποσοστό ανοίγματος της αγοράς ηλεκτρισμού, που ισχύει για το 2000, ανέρχεται σε 30,27 %.

Η ανωτέρω αριθμητική τιμή ελήφθη αφού υπολογίσθηκε κατά πρώτο η κατανάλωση ηλεκτρικής ενέργειας από τους καταναλωτές άνω των 20 GWh για το σύνολο των κρατών μελών, κατά δεύτερο η καθαρή συνολική κατανάλωση ηλεκτρικής ενέργειας στο σύνολο των κρατών μελών, και έπειτα διαιρέθηκε η πρώτη ποσότητα με τη δεύτερη.

(1) ΕΕ L 27 της 30.1.1997, σ. 20.
Σύνθεση της επιστημονικής επιτροπής ονομασιών προέλευσης γεωγραφικών ενδείξεων και βεβαιώσεων ιδιοτυπίας

(1999/C 263/02)

(Κείμενο που παρουσιάζει ενδιαφέρον για τον ΕΟΧ)

Στις 21 Δεκεμβρίου 1992, η Επιτροπή με την απόφαση 93/53/ΕΟΚ(1), όπως τροποποιήθηκε τελευταία με την απόφαση 97/656/ΕΚ(2), συνέστησε την επιστημονική επιτροπή ονομασιών προέλευσης, γεωγραφικών ενδείξεων και βεβαιώσεων ιδιοτυπίας.

Με την απόφαση 93/C 154/05(3), όπως τροποποιήθηκε τελευταία με την απόφαση 97/C 377/06(4), η Επιτροπή αποφάσισε τη σύνθεση της εν λόγω επιτροπής.

Επειδή στις 11 Μαΐου 1998 έληξε η πενταετής θητεία των μελών της επιτροπής, καθορίζεται νέα σύνθεσή της.

Σύμφωνα με το άρθρο 6 της εν λόγω απόφασης, η νέα αυτή θητεία είναι τριετής.

Η Επιτροπή αποφάσισε, στις 13 Σεπτεμβρίου 1999, την ακόλουθη σύνθεση της επιτροπής.

Τακτικά μέλη

J. AUDIER

Professeur à la faculté de droit et de science politique, Université d'Aix-Marseille

Ι. ΒΟΓΙΑΤΖΟΓΛΟΥ

Αναπληρωτής καθηγητής του Πανεπιστημίου Θεσσαλονίκης

Εκτελεστικός Αντιπρόεδρος της Ευρωπαϊκής Ζωοτεχνικής Ομοσπονδίας (ΕΖΟ)

G. J. DAVIES

Solicitor of the Supreme Court of Judicature

Expert in Intellectual Property

Cabinet Simon and Simons

D. JENEWEIN

Chef der Lebensmitteluntersuchungsanstalt Innsbruck

L. VERRINI

Professore alla Facoltà di Agraria, Università Cattolica del Sacro Cuore

Direttore del Consorzio del Formaggio Parmigiano-Reggiano, Reggio Emilia

A. V. MÜHLENDAHL

Doktor jur., LLM

G. YRAVEDRA LLÓPIS

Ingeniero Agrónomo, Madrid

Αναπληρωματικά μέλη

M. H. DIAS ARAÚJO COUTINHO LOPES

Licenciatura em Farmácia, Faculdade de Farmácia da Universidade do Porto

E. ENDRIGHI

Ricercatore confermato presso la sez. "Economia" del Dipartimento di Protezione e Valorizzazione Agroalimentare (DIPROVAL) dell'Università di Bologna

B. LE ROY

Directeur Adjoint de l'Office national du Lait et des Produits laitiers (ONILAIT)

Membre du Comité national des Produits laitiers de l'INAO

M. LEVIN

Professor vid Stockholms Universitet

J. SANDEL

Chairman of the Board of Jette Sandel Trademarks limited company

Attorney at Law, Law Office Dragsted, Copenhagen

A. SCHENK

Technologisch adviseur/onderzoeker kwaliteit en bewaring van tuinbouwproducten op het Vlaams Centrum voor Bewaring van Tuinbouwproducten

S. SMITH

Solicitor, degrees in law and computer science

Partner with F. R. Kelly & Co.

European Patent Attorney and Trade Mark Agents, Dublin

(1) ΕΕ L 13 της 21.1.1993, σ. 16.

(2) ΕΕ L 277 της 10.10.1997, σ. 30.

(3) ΕΕ C 154 της 5.6.1993, σ. 5.

(4) ΕΕ C 377 της 12.12.1997, σ. 6.
ΓΝΩΜΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

της 9ης Ιουλίου 1999

κατόπιν αιτήματος της Επιτροπής των Ευρωπαϊκών Κοινοτήτων σχετικά με σχέδιο κανονισμού (ΕΚ) της Επιτροπής για την τροποποίηση του κανονισμού (ΕΚ) αριθ. 2214/96 της Επιτροπής όσον αφορά τους υποδείκτες των εναρμονισμένων δεικτών τιμών καταναλωτή

(CON/99/08)

(1999/C 285/09)

1. Στις 25 Ιουνίου 1999 η Ευρωπαϊκή Κεντρική Τράπεζα (ΕΚΤ) έλαβε αίτημα της Ευρωπαϊκής Επιτροπής να εκφέρει τη γνώμη της σχετικά με σχέδιο κανονισμού (ΕΚ) της Επιτροπής όσον αφορά τους υποδείκτες των εναρμονισμένων δεικτών τιμών καταναλωτή (ΕνΔΤΚ) (εφεξής καλούμενο "σχέδιο κανονισμού").

2. Η αρμοδιότητα της ΕΚΤ να διατυπώνει τη γνώμη της βασίζεται στο άρθρο 105 παράγραφος 4 της συνθήκης για των ίδρυση της Ευρωπαϊκής Κοινότητας και στο άρθρο 5 παράγραφος 3 του κανονισμού (ΕΚ) αριθ. 2494/95 του Συμβουλίου, της 23ης Οκτωβρίου 1995, σχετικά με τους εναρμονισμένους δείκτες τιμών καταναλωτή. Σύμφωνα με το άρθρο 17.5 πρώτη πρόταση του εσωτερικού κανονισμού της Ευρωπαϊκής Κεντρικής Τράπεζας, η παρούσα γνώμη της ΕΚΤ εκδόθηκε από το διοικητικό συμβούλιο της ΕΚΤ.

3. Ο στόχος του σχεδίου κανονισμού είναι διττός. Πρώτον, το σχέδιο κανονισμού αναπροσαρμόζει τον κατάλογο των υποδεικτών των ΕνΔΤΚ που πρόκειται να παραχθούν, να διαβιβαστούν και να διαδοθούν σύμφωνα με την εκτεταμένη κάλυψη των αγαθών και υπηρεσιών των ΕνΔΤΚ από το Δεκέμβριο του 1999. Δεύτερον, το σχέδιο κανονισμού ενημερώνει τον κατάλογο των υποδεικτών των ΕνΔΤΚ σύμφωνα με την τελευταία έκδοση της ταξινόμησης COICOP (ταξινόμηση της ατομικής κατανάλωσης με βάση το σκοπό), η οποία πραγματοποιήθηκε τον Οκτώβριο του 1998.

4. Η ΕΚΤ υποστηρίζει τις προτάσεις που υπέβαλε η Ευρωπαϊκή Επιτροπή και χαιρετίζει τη δημοσίευση πρόσθετων υποδεικτών, τόσο στον τομέα της εκτεταμένης κάλυψης (κοινωνικές υπηρεσίες και ασφαλίσεις), όσο και στο σημερινό τομέα κάλυψης. Το γεγονός αυτό θα ενισχύσει τη χρησιμότητα των ΕνΔΤΚ για τη διεξοδική ανάλυση της εξέλιξης των τιμών.

5. Η ΕΚΤ θα ήθελε να υπογραμμίσει ότι είναι σημαντικό να διασφαλιστεί ότι όλοι οι προς δημοσίευση δείκτες των ΕνΔΤΚ θα υπολογισθούν αναδρομικά από το 1995 σύμφωνα με τη νέα ταξινόμηση, ούτως ώστε να παρασχεθούν συγκριτικές σειρές για όλη την περίοδο.

6. Επιπλέον, ενώ η ΕΚΤ υποστηρίζει πλήρως το παρόν σχέδιο κανονισμού και την εφαρμογή του, θα ήθελε να επισημάνει ότι θα ήταν επιθυμητή η περατέρω εξέλιξη των υποδεικτών των ΕνΔΤΚ στο μέλλον. Σε ορισμένες ομάδες των υποδεικτών των ΕνΔΤΚ τουλάχιστον, μία τέτοια εξέλιξη θα πρέπει να οδηγήσει στην αύξηση του βαθμού ακριβείας των δημοσιευόμενων στοιχείων, ο οποίος είναι σήμερα περιορισμένος, και να καταστήσει πιο συφείς τους μεμονωμένους υποδείκτες, καθιερώνοντας για παράδειγμα έναν ακριβή διαχωρισμό μεταξύ των αγαθών και των υπηρεσιών, ο οποίος είναι σημαντικός για τους σκοπούς της ανάλυσης.

7. Η παρούσα γνώμη της ΕΚΤ θα δημοσιευθεί στην Επίσημη Εφημερίδα των Ευρωπαϊκών Κοινοτήτων.

Φραγκφούρτη επί Μάιν, 9 Ιουλίου 1999.

Ο αντιπρόεδρος της ΕΚΤ

C. NOYER
Συνάντηση των μελών της επιτροπής εμπειρογνωμόνων για τη διαμετακόμιση φυσικού αερίου μέσω δικτύων, η οποία συγκροτήθηκε βάσει απόφασης 95/539/ΕΚ(1)

(1999/C 214/03)

(Κείμενο που παρουσιάζει ενδιαφέρον για τον ΕΟΧ)

Με την από 19 Ιουλίου 1999 απόφαση, η Επιτροπή διόρισε ως νέα μέλη επιτροπής εμπειρογνωμόνων(2) για τη διαμετακόμιση φυσικού αερίου μέσω δικτύων, τους κυρίους:

- George BOUCHARD

αναπληρωτή διευθυντή της Gaz de France, επιχείρησης φυσικού αερίου της Γαλλίας,

ως αντιπρόσωπο του δικτύου μεταφοράς φυσικού αερίου για τη Γαλλία.

Ο κύριος BOUCHARD αντικαθιστά τον κύριο LARVOR.

- Cristobal BURGOS

προϊστάμενο της διοικητικής μονάδας "Φυσικό αέριο" της Επιτροπής των ΕΚ,

ως αντιπρόσωπο της Επιτροπής και πρόεδρο της επιτροπής εμπειρογνωμόνων.

Ο κύριος BURGOS αντικαθιστά τον κύριο LAMBERT.

- Jacques MAIRE

πρώην γενικό διευθυντή της Gaz de France,

ως αντιπρόσωπο της Eurogas.

Ο κύριος MAIRE αντικαθιστά τον κύριο MEANTI.

- Heinz SEGBERS

τέως διευθύνοντα σύμβουλο, Essen/Γερμανία,

ως τεχνικό εμπειρογνώμονα της επιτροπής εμπειρογνωμόνων.

Ο κύριος SEGBERS αντικαθιστά τον κύριο KOTTMANN.

(1) ΕΕ L 304 της 16.12.1995.

(2) Κατάλογος των μελών έχει δημοσιευτεί στην ΕΕ C 222 της 31.7.1996,

και τροποποιημένος στην ΕΕ C 63 της 28.2.1997.